Input: होता यक्षदोजो न वीर्यꣳ सहो द्वारऽ इन्द्रमवर्द्धयन्।सुप्रायणाऽ अस्मिन् यज्ञे वि श्रयन्तामृतावृधो द्वार इन्द्राय मीढुषे व्यन्त्वाज्यस्य होतर्यज॥५॥

Padapatha: होता।यक्षत्।ओजः।न।वीर्य᳖म्।सहः।द्वारः।इन्द्रम्।अवर्द्धयन्।सुप्रायणाः।सुप्रायना इति सुऽप्रायनाः।अस्मिन्।यज्ञे।वि।श्रयन्ताम्।ऋतावृधः।ऋतवृध इत्यृतऽवृधः।द्वारः।इन्द्राय।मीढुषे।व्यन्तु।आज्यस्य।होतः।यज